钦定古今图书集成/理学汇编/学行典/第234卷 > 王成
## 钦定古今图书集成/理学汇编/学行典/第234卷 > 王成

按《后汉书李固传》：“固子燮，年十三，难作，下郡收固三
子，二兄受害，门生王成将燮乘江东下，入徐州界内，
令变名姓为酒家佣。而成卖卜于市，各为异人，阴相
往来。燮从受学，酒家异之，意非恒人，以女妻燮。燮专
精经学，十馀年闲，梁冀既诛，而灾眚屡见。明年，史官
上言，宜有赦令，又当存录大臣冤死者子孙。于是大”
赦天下，并求固后。燮乃以本末告酒家，酒家具车重
币厚遣之，皆不受。遂还乡里。